Alejandro González Iñárritu

Alejandro González Iñárritu (; dikredit sejak tahun 2014 sebagai Alejandro G. Iñárritu; lahir Ogos 15, 1963) ialah seorang pengarah filem, penulis skrip, penerbit filem dan bekas komposer Mexico. Enam filem beliau—Amores perros (2000), 21 Grams (2003), Babel (2006), Biutiful (2010), Birdman or (The Unexpected Virtue of Ignorance) (2014) dan The Revenant (2015) menerima pujian meluas dan memenangi pelbagai anugerah. Iñárritu memenangi Anugerah Akademi bagi kategori Pengarah Terbaik, Skrip Asal Terbaik Terbaik dan Filem Terbaik untuk filem Birdman. Pada tahun 2016, beliau memenangi anugerah Pengarah Terbaik untuk The Revenant di Anugerah Akademi ke-88.

Kerjaya
Iñárritu memulakan kerjaya beliau pada tahun 1984 sebagai seorang pengacara radio di WFM. Beliau kemudiannya menjadi penerbit termuda untuk Televisa. Dari tahun 1987 sehingga 1989, beliau mencipta muzik untuk enam filem Mexico. Semasa tempoh ini, Iñárritu mengenali penulis Mexico, Guillermo Arriaga sekaligus memulakan kerjasama penulisan skrip.

Pada awal era 1990an, Iñárritu mencipta Z films, sebuah syarikat produksi bersama Raul Olvera di Mexico. Di bawah Z Films, beliau mula menulis, menerbit dan mengarah filem pendek serta iklan. Pada tahun 1995, Iñárritu menulis dan mengarah rancangan TV pertamanya untuk Z Films, bertajuk Detras del dinero atau Behind the Money, dibintangi Miguel Bosé. Z Films kemudiannya menjadi salah satu syarikat produksi filem terbesar di Mexico.

 2000–2006: Amores perros, 21 Grams, Babel 
Pada tahun 2000, Iñárritu mengarah filem pertamanya, Amores perros, menulis skrip bersama Guillermo Arriaga. Pada tahun 2000, Amores perros ditayangkan di Festival Filem Cannes dan memenangi Hadiah Utama Minggu Pengkritik. Ia merupakan penampilan filem sulung untuk pelakon, Gael García Bernal yang kemudiannya muncul dalam Babel dan Rudo y Cursi. Amores perros dicalonkan untuk Anugerah Akademi bagi kategori Filem Bahasa Asing Terbaik.

Selepas kejayaan Amores Perros, Iñárritu mengarah filem keduanya, 21 Grams (2003). Filem ini dibintangi Benicio del Toro, Naomi Watts dan Sean Penn. Di Anugerah Akademi ke-76, Del Toro dan Watts menerima pencalonan untuk lakonan mereka.

Iñárritu mengarah filem ketiganya, Babel (2006), menulis skrip bersama Arriaga. Filem ini dibintangi Brad Pitt, Cate Blanchett, Adriana Barraza, Gael Garcia Bernal, Rinko Kikuchi dan Kōji Yakusho. Filem ini bertanding di Festival Filem Cannes 2006 dimana Iñárritu menerima Anugerah Pengarah Terbaik (Prix de la mise en scène), menjadikan beliau pengarah kelahiran Mexico pertama untuk memenangi anugerah ini.

Babel menerima tujuh pencalonan di Anugerah Akademi ke-79 termasuk untuk Filem Terbaik dan Pengarah Terbaik. Komposer filem ini, Gustavo Santaolalla, memenangi kategori Muzik Asal Terbaik. Filem ini memenangi Anugerah Golden Globe bagi kategori Filem Terbaik – Drama pada tahun 2007. Iñárritu menjadi pengarah Mexico pertama untuk dicalonkan Anugerah Akademi bagi kategori Pengarah Terbaik. 

 2010–2014: Biutiful, Birdman
Pada tahun 2010, Iñárritu mengarah dan menerbit Biutiful, dibintangi Javier Bardem, ditulis oleh Iñárritu, Armando Bó, Jr. dan Nicolás Giacobone. Filem ini ditayangkan di Festival Filem Cannes pada bulan Mei 2010. Bardem memenangi Pelakon Lelaki Terbaik (berkongsi bersama Elio Germano untuk filem La nostra vita) di Cannes. Filem ini dicalonkan di Anugerah Golden Globe 2011 bagi kategori Filem Bahasa Asing Terbaik dan di Anugerah BAFTA bagi kategori Filem Terbaik bukan dalam Bahasa Inggeris dan Pelakon Lelaki Terbaik. 

Pada tahun 2014, Iñárritu mengarah, menerbit dan menulis filem komedi pertamanya, Birdman or (The Unexpected Virtue of Ignorance) dibintangi Michael Keaton, Edward Norton, Emma Stone, Naomi Watts, Zach Galifianakis dan Andrea Riseborough. Filem ini dan Iñárritu memenangi Anugerah Golden Globe bagi kategori Skrip Terbaik serta Anugerah Akademi bagi kategori Filem Terbaik, Pengarah Terbaik dan Skrip Asal Terbaik.

2015–sekarang: The Revenant
Filem Iñárritu seterusnya sebagai seorang pengarah adalah The Revenant, dimana beliau dan Mark L. Smith mengadaptasi dari novel Michael Punke dengan nama yang sama. Filem ini dibintangi Leonardo DiCaprio, Tom Hardy, Domhnall Gleeson dan Will Poulter. Filem ini menerima ulasan positif dan dicalonkan untuk 12 Anugerah Akademi termasuk kategori Filem Terbaik dan Pengarah Terbaik. Ia juga dicalonkan untuk empat Anugerah Golden Globe, memenangi tiga dan menerima sembilan pencalonan Anugerah Filem Pilihan Pengkritik.

 Filem pendek dan iklan 
Dari tahun 2001 sehingga 2011, Iñárritu mengarah beberapa filem pendek. Pada tahun 2001, beliau mengarah segmen filem 11 minit untuk 11'09"01 September 11. Pada tahun 2007, beliau mengarahkan ANNA, sebahagian daripada filem antologi Perancis, Chacun son cinéma yang ditayangkan di Festival Filem Cannes 2007. Pada tahun 2012, Iñárritu mengarahkan filem pendek, Naran Ja: One Act Orange Dance

Pada tahun 2002, Iñárritu mengarahkan "Powder Keg", sebuah episod untuk siri filem pendek BMW, The Hire, dibintangi Clive Owen dan Stellan Skarsgård. Pada tahun 2010, Alejandro G. Iñárritu mengarahkan "Write the Future", sebuah iklan bertemakan bola sepak untuk Nike menjelang Piala Dunia FIFA 2010. Pada tahun 2012, beliau mengarahkan komersial Procter & Gamble "Best Job" untuk pembukaan Sukan Olimpik 2012. 

Pada Oktober 4, 2012, Facebook mengeluarkan filem arahan Iñárritu bertajuk "The Things That Connect Us" untuk meraikan pencapaian laman sosial itu yang mencapai satu bilion pengguna.

Kehidupan peribadi
Iñárritu mempunyai Gangguan kurang daya tumpuan dan hiperaktif  Dia berkahwin dengan Maria Eladia Hagerman, seorang editor dan pereka grafik. Mereka mempunyai seorang anak perempuan, Maria Eladia, dan seorang anak lelaki, Eliseo.

Filemografi
Filem cereka
 Tahun Tajuk Pengarah Penerbit Penulis Nota 2000 Amores perros    Juga seorang editor 2003 21 Grams    2005 Nine Lives    2006 Babel    2008 Rudo y Cursi    2009 Mother and Child    2010 Biutiful    2014 Birdman or (The Unexpected Virtue of Ignorance)    2015 The Revenant    2022 Bardo, False Chronicle of a Handful of Truths    Juga seorang editor dan komposer 2026 Digger    Pos-produksi

Filem pendek
 Tahun Tajuk Pengarah Penerbit Penulis Editor Nota 1996 El timbre     2001 Powder Keg     From The Hire series for BMW 2002 "Mexico"     Also sound designerSegment from the film 11'09"01 September 11 2007 "Anna"     Segment from the film To Each His Own Cinema 2012 Naran Ja     2017 Flesh and Sand    

Iklan
 Tahun Tajuk Jenama 2010 Write the Future Nike 2012 The Things That Connect Us Facebook 2018 Air Moves You Nike

Anugerah utama
+ Pencalonan dan anugerah 190px   PencalonanAkademiBAFTAAACTA Golden GlobeDGA PGAIndependent Spirit 

TahunFilemKategoriKeputusan Anugerah AACTA 2015 Birdman Filem Terbaik  Arahan Terbaik  Lakon Layar Terbaik  Anugerah Akademi 2000Amores perros Filem Bahasa Asing Terbaik  2006 Babel Filem Terbaik  Pengarah Terbaik  2010Biutiful Filem Bahasa Asing Terbaik  2015 Birdman Filem Terbaik  Pengarah Terbaik  Lakon Layar Asal Terbaik  2016 The Revenant Filem Terbaik  Pengarah Terbaik  Institut Filem Amerika 2000 Amores perrosAnugerah Penonton Festival AFI – Filem Terbaik  2015 Birdman Filem Tahunan  Anugerah BAFTA 2000 Amores perros  Filem Terbaik bukan dalam Bahasa Inggeris   2006 Babel Filem Terbaik  Arahan Terbaik  2010 Biutiful  Filem Terbaik bukan dalam Bahasa Inggeris   2015 Birdman Filem Terbaik  Arahan Terbaik  Lakon Layar Asal Terbaik  2016 The Revenant Filem Terbaik  Arahan Terbaik  Anugerah Directors Guild of America 2006 Babel Arahan Luar Biasa – Filem  2012 Best Job Pencapaian Arahan Luar Biasa dalam Komersial   2015 Birdman Arahan Luar Biasa – Filem  2016 The Revenant Arahan Luar Biasa – Filem  Anugerah Golden Globe 2000 Amores perros Filem Bahasa Asing Terbaik   2006 Babel Pengarah Terbaik  2010 Biutiful Filem Bahasa Asing Terbaik  2015 Birdman Filem Terbaik – Muzikal atau Komedi  Pengarah Terbaik  Lakon Layar Terbaik  2016 The Revenant Filem Terbaik – Drama  Pengarah Terbaik  Anugerah Independent Spirit 2000 Amores perros Filem Asing Terbaik  2003 21 Grams Anugerah Kecemerlangan Khas  2015 Birdman Filem Terbaik  Pengarah Terbaik  National Board of Review 2000 Amores perros Filem Bahasa Asing Terbaik  Filem Bahasa Asing 5 Teratas   2003 21 Grams Filem 10 Teratas  2006 Babel Filem 10 Teratas  2015 Birdman Filem 10 Teratas  Anugerah Producers Guild of America 2006 Babel Penerbit Luar Biasa Filem Teater  2015 Birdman Penerbit Luar Biasa Filem Teater  2016 The Revenant Penerbit Luar Biasa Filem Teater  Anugerah Satelit 2015 Birdman Filem Terbaik  Pengarah Terbaik  Lakon Layar Asal Terbaik  2016 The Revenant Filem Terbaik  Pengarah Terbaik  Lakon Layar Adaptasi Terbaik 

Rujukan

Pautan luar

 Alejandro González Iñarritu di Biosstars International




Category:Kelahiran 1963
Category:Orang hidup
Category:Pengarah filem Mexico
Category:Penerbit filem Mexico